open-index/open-wikipedia-markdown huggingface dataset:
Vincent van Duysen

**Vincent Van Duysen**, nado en Lokeren en 1962, é un deseñador e arquitecto belga. O seu estilo describiuse como esencialismo atemporal.

## Traxectoria 
Van Duysen obtivo a súa licenciatura en arquitectura en 1986 na Escola Sint-Lucas en Gante. Despois comezou a traballar para o arquitecto-deseñador milanés Aldo Cibic. En 1987, Van Duysen volveu a Bélxica para traballar para o arquitecto de interiores de Bruxelas Jean-Jacques Hervy. Despois estivo dous anos en Anveres en Jean De Meulder.

Ten o seu propio despacho desde 1990. Tamén é director creativo de Molteni&C dende 2016. A principios de 2020, permitíronlle deseñar o interior da casa de Kim Kardashian e Kanye West.

En 2022 deseñou unha liña de interiores para Zara Home.

## Obra 
* Edificio de oficinas *Concordia* en Waregem;
* Libraría de dereitos de autor en Anveres;
* Albergue xuvenil *Pulcinella* en Anveres;
* La *Rinascente-warenhuis* en Roma;
* *Boetiek van Alexander Wang* en Londres (2015);
* Edificios de oficinas de *Tonickx* en Kortrijk (2012).

## Notas
Yang Xiong

**Yang Xiong** (chinés tradicional: 揚雄; chinés simplificado: 扬雄; *pinyin*: *Yáng Xióng*; Wade-Giles: *Yang2 Hsiung2)* foi un filósofo, poeta e político chinés da dinastía Han do Oeste, célebre polos seus escritos filosóficos e a súa poesía *fu* 賦. Está considerado un dos maiores representantes da Escola dos Textos Antigos.

## Traxectoria 
Como outros recoñecidos escritores da súa época, Yang naceu no reino de Shu (actual condado de Pi, na provincia de Sichuan). Segundo Yang, a súa familia trasladárase ao sur dende o reino de Jin a causa da guerra civil ocorrida durante o século VI a.C. Na súa mocidade, foi un grande admirador e imitador do seu compatriota Sima Xiangru e do estilo *dafu* propio dos primeiros anos da dinastía Han. A súa habilidade na composición de *fu* permitiulle obter un posto de oficial na capital de Chang'an, creando poemas para o emperador.

Estivo relacionado co oficial e filósofo Huan Tan, un realista da Escola dos Textos Antigos, que o gabaría coma "o Confucio do oeste".

## Pensamento 
En xeral, a filosofía de Yang Xiong mestura a preocupación cosmolóxica daoísta cunha visión máis pragmática do confucianismo. 

Yang Xiong disentía tanto da filosofía de Mencio, quen coidaba que a natureza humana era inherentemente boa, como da de Xunzi, que consideraba que era en esencia mala.

## Notas 
; 

## Véxase tamén 
### Ligazóns externas 
*  (Proxecto Gutenberg)
* 方言 (Chinese Text Project)
José Luis Pérez Añón

**José Luis Pérez Añón**, nado en Santa Comba en 1957, é un político galego do PPdeG, que foi alcalde de Laxe.

## Traxectoria 
De profesión anestesista, o primeiro contacto coa política foi en 1983, cando foi incluído na lista de Arufe Rieiro por Alianza Popular foi electo concelleiro en Santa Comba. Aos poucos, tivo como destino profesional Curtis, e nas eleccións de 1991, foi un dos tres concelleiros do Partido Popular.

Posteriormente, estivo en Laxe e foi captado polo alcalde popular Antonio Castro Lema. Tras dous mandatos, Pérez Añón, abandonou o PP e montou unha candidatura independente, Independentes por Laxe (IxL) e nas eleccións de 2007, saíu como único concelleiro da candidatura independente e revalidou a elección nas municipais de 2011. Nas eleccións de 2015, volveu como candidato do PP e foi o candidato máis votado mais perdeu a alcaldía a mans do PSdeG-PSOE, apoiado polo BNG e tivo que permanecer na oposición. Nas eleccións de 2019, conseguiu a alcaldía con maioría absoluta que revalidou nas de 2023, malia perder 200 votos. O 21 de febreiro de 2004 presentou a súa renuncia por problemas coronarios.

## Notas 
## Véxase tamén 
### Outros artigos 
* Eleccións municipais en Laxe
Filmes de Namibia propostos ó Óscar ó mellor filme internacional

**Namibia presentou un filme** para o Óscar ó mellor filme internacional por primeira vez no ano 2023. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.

## Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou Namibia para a súa valoración pola Academia co respectivo ano e cerimonia de entrega.

## Notas
Top Gun: Maverick

***Top Gun: Maverick*** é un filme estadounidense de 2022 dirixido por Joseph Kosinski e escrito por Ehren Kruger, Eric Warren Singer e Christopher McQuarrie a partir dunha historia de Peter Craig e Justin Marks. É a secuela do filme de 1986 *Top Gun*. Tom Cruise retoma o seu papel como o piloto Pete "Maverick" Mitchell. Baséase nos personaxes orixinais creados por Jim Cash e Jack Epps Jr. Está protagonizado por Miles Teller, Jennifer Connelly, Jon Hamm, Glen Powell, Monica Barbaro, Lewis Pullman, Ed Harris e Val Kilmer, quen tamén retoma o seu papel como Iceman. Conta a historia de Maverick confrontando o seu pasado mentres adestra a un grupo de graduados máis novos do Top Gun, incluído o fillo do seu mellor amigo falecido, para unha perigosa misión.

## Personaxes 
* Tom Cruise como Capitán Pete "Maverick" Mitchell
* Miles Teller como Tenente Bradley "Rooster" Bradshaw
* Jennifer Connelly como Penelope "Penny" Benjamin
* Jon Hamm como Vicealmirante Beau "Cyclone" Simpson
* Glen Powell como Tenente Jake "Hangman" Seresin
* Ed Harris como Almirante Chester "Hammer" Cain
* Val Kilmer como Almirante Tom "Iceman" Kazansky
* Lewis Pullman como Tenente Robert "Bob" Floyd
* Charles Parnell como Almirante Solomon "Warlock" Bates
* Bashir Salahuddin como Bernie "Hondo" Coleman
* Monica Barbaro como Tenente Natasha "Phoenix" Trace
* Jay Ellis como Tenente Reuben "Payback" Fitch
* Danny Ramirez como Tenente Mickey "Fanboy" Garcia
* Greg Tarzan Davis como Tenente Javy "Coyote" Machado
* Manny Jacinto como Tenente Billy "Fritz" Avalone
* Raymond Lee como Tenente Logan "Yale" Lee
* Jake Picking como Tenente Brigham "Harvard" Lennox
* Jack Schumacher como Tenente Neil "Omaha" Vikander
* Kara Wang como Tenente Callie "Halo" Bassett
* Lyliana Wray como Amelia Benjamin
* Jean Louisa Kelly como Sarah Kazansky
* James Handy como Jimmy
* Chido Nwokocha como controlador da misión
* Chelsea Harris como axundante do almirante

## Notas
Dzidra Ritenberga

**Dzidra Smiltēna**, nada na vila de Dundaga, rexión de Curlandia, o 29 de agosto de 1928, e finada o 9 de marzo de 2003 foi unha actriz, de teatro e cine, e directora de cine letoa. Agraciada co premio a mellor actriz no Festival Internacional de Cinema de Venecia de 1957 polo seu papel protagonista en *Malva*, filme inspirado na vida de Maxim Gorki. Como directora foi membro do Sindicato Soviético de Cineastas da República Socialista Soviética de Letonia.

## Traxectoria
[miniatura| Debuxo promocional con Dzidra Ritenberga, ano [1957]]
Graduada de bacharel en Liepaja, pola Escola de Drama do Teatro Estatal letón e polo Departamento de Dirección do Conservatorio Estatal Letón (1974) foi unha actriz fixa do teatro da cidade de Liepaja (1948-1957), o Teatro Ruso de Riga (1957-1962), e do teatro de Moscova KS Stanislavsky (1962-1975). Posteriormente directora do equipo permanente do *Riga Film Studio* (1975-1990).
Membro do sindicato soviético de cineastas desde 1958. Artista honoraria da República desde 1960.
O actor Evgeny Urbansky foi o seu marido, finado no ano 1965 durante a rodaxe do filme “Director”. Despois da morte do marido Dzidra dá luz á filla de ambos, Yevgenia.

## Obra
### Directora
Como directora explorou principalmente o drama, e as temáticas da masiva emigración letoa e do seu impacto familiar e cultural, as deportacións a Sibeira ou de forma remarcábel o drama dos abusos a mulleres na súa obra prima *Šīs bīstamās balkona durvis*.

### Actriz
Como actriz Dzidra foi un fenómeno nacional, e do neorealismo soviético, coa culminación do seu premio como Artista honoraria da República, o director Rihards Pīks a recordaba como unha 

### Ligazóns externas 
* Enciclopedia Letoa, Latvijas enciklopēdija. Personaxes, Capítulo 4. . Rīga : Valērija Belokoņa izdevniecība. 2007. 1001. lpp. ISBN 978-9984-9482-4-9.

## Véxase tamén 
Ilona Brūvere
Marlowe (filme de 2022)

***Marlowe*** é un filme de 2022 dirixido por Neil Jordan. O guión foi escrito por Jordan e William Monahan e baséase na novela de 2014 *The Black-Eyed Blonde* de John Banville. Está protagonizado por Liam Neeson como o detective Philip Marlowe, un personaxe ficticio creado por Raymond Chandler, xunto con Diane Kruger, Jessica Lange, Adewale Akinnuoye-Agbaje, Alan Cumming, Francois Arnaud, Ian Hart, Danny Huston, Daniela Melchior e Colm Meaney. 

Estreouse no Festival Internacional de Cine de Donostia o 24 de setembro de 2022 e nos cinemas o 15 de febreiro de 2023 a través de Open Road Films e Briarcliff Entertainment. Recibiu valoracións negativas por parte da crítica e foi un fracaso de recadación. Estreouse en Amazon Prime Video unha versión subtitulada en galego.

## Personaxes 
* Liam Neeson como Philip Marlowe
* Diane Kruger como Clare Cavendish
* Jessica Lange como Dorothy Quincannon
* Adewale Akinnuoye-Agbaje como Cedric
* Colm Meaney como Bernie Ohls
* Daniela Melchior como Lynn Peterson
* Alan Cumming como Lou Hendricks
* Danny Huston como Floyd Hanson
* Seána Kerslake como Amanda Toxteth
* François Arnaud como Nico Peterson
* Ian Hart como Joe Green
* Patrick Muldoon como Richard Cavendish

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Orquídea das serras

A **orquídea das serras**, ***Pseudorchis albida***, é unha especie de planta herbácea dos prados de montaña. Pertence á familia Orchidaceae .

## Descrición 
A orquídea das serras é unha orquídea que alcanza os 10 a 40 cm, con follas aquilladas, oblongas, brillantes, sen manchas.

Flores cremosas e perfumadas cun esporón curto. O labelo é de tres lóbulos.

Florece de maio a agosto dependendo da altitude.

## Sinonimia 
* *Bicchia albida* (L.) Parl.
* *Gymnadenia albida* (L.) Beck
* *Habenaria albida* (L.) R.Br.
* *Orchis albida* (L.) Scop.
* *Leucorchis albida* (Linné) E. Meyer

## Notas 
## Véxase tamén
### Ligazóns externas
* Distribución de referencia de *Pseudorchis albida* en Francia 
* Florealpes.com : Ficha de planta *Pseudorchis branca*
Orquídea branca das bolboretas

A **orquídea branca das bolboretas**, ***Platanthera bifolia***, é unha especie de orquídea do xénero *Platanthera*, estreitamente relacionadas co xénero *Orchis*, no que estaban incluídas anteriormente, xunto coas do xénero *Habenaria*.  Distribúese por toda Europa e por Marrocos. Son de hábitos terrestres e teñen tubérculos.

*Platanthera* estivo anteriormente clasificada dentro do xénero *Orchis*.
miniatura|314x314px|*Platanthera bifolia.*

## Descrición 
miniatura|204x204px|*Platanthera bifolia*, detalle.
As especies de *Platanthera* distínguense das de *Orchis* e das de *Habenaria*, pola ausencia de procesos estigmáticos, ao posuír un esporón nectarífero para atraer aos insectos polinizadores. Outra característica diferenciadora é a das súas raíces tubérculos ovoideas. 

Estas orquídeas terrestres desenvólvense en solos básicos e prados húmidos, lindeiros de bosques e en áreas onde o arboredo está clareando. Teñen tubérculos xeófitos enteiros, de ovoides a fusiformes,. Nestes grosos talos subterráneos poden almacenar gran cantidade de auga, que lles permitan sobrevivir en condicións de seca.  

Posúen grandes follas ovoides ou oblongas que cambian a lanceoladas na parte superior cerca do ápice. Desenvolven un talo curto que alcanza unha altura de 30-40 cm. As follas da parte superior son máis pequenas que as follas máis baixas do talo.     

A inflorescencia, é unha espiga cilíndrica, cunhas 5 a 25 flores pequenas de cor branca neve, con fragrancia. Estas desenvólvense a partir duns capullos axilares. As flores co sépalo dorsal e os pétalos solapados formando un casco, esporón (máis longo que o ovario) cargado de néctar e o estigma único e plano. Florecen a finais de primavera ou no verán.

## Hábitat 
Estas orquídeas atópanse distribuídas por toda Europa e en Marrocos.

## Taxonomía 
*Platanthera bifolia* foi descrita por (Carl von Linné) Louis Claude Marie Richard e publicada en ''Mémoires du Muséum d'Histoire Naturelle* 4: 57. 1818.

; Etimoloxía
:

***Platanthera***: procede do grego e significa "antera ampla" referíndose á separación da base dos loculos polínicos.   

***bifolia***: epíteto latino que significa "con dúas follas".

; Sinonimia
:

* *Conopsidium platantherum* Wallr.
* *Conopsidium sthenantherum* Wallr.
* *Orchis alba* Lam.
* *Orchis montana* F.W. Schmidt
* *Platanthera montana* (F.W. Schmidt) Rchb. fil. in Rchb.
* *Orchis bifolia* L. 1753 (basónimo)
* *Lysias bifolia* (L.) Salisb. 1812
* *Habenaria bifolia* (L.) R.Br. 1813
* *Sieberia bifolia* (L.) Spreng. 1817
* *Satyrium bifolium* (L.) Wahlenb. 1826
* *Gymnadenia bifolia* (L.) G.Mey. 1836
* *Platanthera solstitialis* Boenn. ex Rchb. 1830
* *Platanthera bifolia* ssp. *atropatanica'' B.Baumann & al. 2003

## Notas 
## Véxase tamén
### Bibliografía 
* 
* 
* 
* 
*
Elady

**Eladio Zorrilla Jiménez**, coñecido como **Elady**, nado en La Puerta de Segura (Xaén) o 13 de xullo de 1990, é un futbolista español que xoga como extremo esquerdo no Tenerife, da Segunda División.

## Traxectoria 
Comezou a xogar ao fútbol en equipos modestos como o Orcera CF, o La Puerta ou o Villacarrillo, cos que militou durante anos nas categorías rexionais andaluzas. Na tempada 2012/13 xogou co Real Jaén na Segunda División B, logrando o ascenso a Segunda, e nas seguintes campañas militou na Terceira División, vestindo as camisetas do Villacarrillo, o Écija, o Linares e o Atlético Mancha Real, co que conseguiu o ascenso a Segunda B marcando 21 goles.

A continuación fichou polo Murcia, onde xogou durante unha tempada e media, antes de pasar brevemente polo fútbol polaco, vestindo a camiseta do Cracovia Kraków da Ekstraklasa. En 2018 fichou polo FC Cartagena, onde destacou durante os seguintes tres anos, disputando 106 partidos e marcando 36 goles. Na súa segunda campaña en Cartaxena proclamouse campión do Grupo IV da Segunda B, con Borja Jiménez como adestrador, e conseguiu o seu segundo ascenso á categoría de prata. Así, debutou finamente en Segunda durante a tempada 2020/21, marcando 7 goles en 40 partidos de liga.

En xullo de 2021 fichou polo Tenerife, tamén de Segunda.

## Notas
A Cortiña, Berredo, A Bola

**A Cortiña** é un lugar da parroquia de Berredo no concello ourensán da Bola, na comarca da Terra de Celanova. Segundo o IGE, en 2022 tiña 3 habitantes (2 homes e 1 muller).

## Lugares e parroquias 
### Lugares de Berredo 
### Parroquias da Bola 
## Notas 
## Véxase tamén 
### Outros artigos 
* Lugares da Bola
Nacho Martínez García

**José Ignacio Martínez García**, coñecido futbolisticamente como **Nacho**, nado en Madrid o 7 de novembro de 1989, é un futbolista español que xoga como lateral esquerdo no Tenerife, da Segunda División.

## Traxectoria 
Formado na canteira do Atlético de Madrid, pasou polas filas do Alcobendas Sport, Osasuna B, Xetafe B e Rayo Vallecano B, antes de pasar ao primeiro equipo do Rayo Vallecano, co que debutou na Primeira División. Militou cinco anos no club madrileño e outros cinco no Real Valladolid, co que viviu dous ascensos a Primeira e un descenso.

O 13 de xullo de 2022 asinou un contrato de dous anos co Tenerife, da Segunda División.

## Notas
IGFBP1

A **proteína que se une ao factor de crecemento similar á insulina 1**  (**IGFBP-1** polas súas siglas en inglés de * insulin-like growth factor-binding protein 1*) tamén chamada **proteína placentaria 12** (**PP12**), é unha proteína que en humanos está codificada no xene ***IGFBP1*** do cromosoma 7.

## Función 
Este xene é membro da familia da proteína que se une ao factor de crecemento similar á insulina (IGFBP) e codifica unha proteína cun dominio IGFBP e un dominio de tiroglobulina de tipo I. A proteína únese aos factores de crecemento similares á insulina IGF-I e IGF-II e circula no plasma sanguíneo. Unirse a esta proteína prolonga a vida medio dos IGFs e altera a súa interacción con receptores da superficie celular. Caracterizáronse variantes transcricionais de empalme alternativo de ARNm que codifican diferentes isoformas.

## Notas 
## Véxase tamén 
### Bibliografía 
*
*
*
*
*
*
*
*
*
*
*
*
*
*
*
*
*
*
*
Manito

**Antônio Rosas Sanches**, nado en Vigo o 3 de abril de 1944 e finado en São Paulo o 9 de setembro de 2011, foi un saxofonista e pianista galego famoso baixo o nome artístico de **Manito**.

## Traxectoria 
En 1954 marchou a Brasil levado pola súa familia, de pai zapateiro, o cal co tempo provería de atrezzo ao popular programa televisivo brasileiro Jovem Guarda da TV Record.  

Músico profesional foi parte do grupo fundacional da banda de rock Os Incríveis en 1962, ata o ano 1971 cando deixa o seu primeiro grupo e funda o grupo de rock progresivo Som Nosso de Cada Dia xunto con Pedro Baldanza, o "Pedrão" e Pedrinho Batera.

Durante parte do ano 1973 é o teclado oficial da histórica banda Os Mutantes no lugar de Arnaldo Baptista. Grupo que abandona de xeito amigábel antes de acabar o ano.

En 1974, Som Nosso de Cada Dia lanzou o clásico álbum “Snegs”. En 1975, Manito resolveu saír novamente do grupo e estivo apartado da banda por algún tempo. Etapa que aproveita para unirse ao grupo de funk e soul brasileiro Placa Luminosa. En 1980, reapareceu co grupo de funk-blues-rock “Funk-Mora”. En 1994, lanza con o Som Nosso de Cada Dia o álbum “Live 94″.

En 1995, Os Incríveis reúnense para participar no proxecto “30 Anos De Jovem Guarda”.

En 1998, participou do álbum “Chronophagia” da banda “Patrulha do Espaço”, outra lenda do rock brasileiro.

En 2005, participou do álbum Acústico MTV - Ultraje a Rigor.

En 2010, a Biblioteca Temática en Música Cassiano Ricardo prestou unha homenaxe ao músico, a través do tributo "O incrível Manito: tributo a um grande roqueiro brasileiro". 

Artista virtuoso, xa na súa nenez en Galicia era capaz de tocar varios instrumentos. Foi louvado por Erasmo Carlos como o primeiro saxofonista no Brasil que foi capaz de lograr o son rouco dos saxofonistas de jazz americanos. 

Falece na súa cidade, São Paulo, en 2011 por mor dun cancro de larinxe , aos 67 anos de idade.

## Notas
Eva Díez

**Eva Díez**, nada en 1982 en Vigo, é unha artista e fotógrafa galega principalmente coñecida polos seu traballo fotopoético e da fotografía de creación, cunha clara intencionalidade lírica .

## Traxectoria 
A súa obra está presente en coleccións privadas de España e Portugal así como en coleccións públicas como a do Centro Galego de Arte Contemporánea, ou a Colección Fotográfica do Concello de Vigo. Destacan na súa carreira as súas exposicións museísticas, como a de CRUZAMENTOS (CGAC, 2022). O Premio de Fotografía Fundación ENAIRE 2021 *Real Jardín Botánico de Madrid* ou o Premio Galicia de Fotografía Contemporánea (2015).

## Notas 
## Véxase tamén 
### Ligazóns externas 
* Eva Díez. Fotografía artística y publicitaria *Faro de Vigo* .
Zera Yacob

**Zera Yacob** (ge'ez: ዘርዐ ያዕቆብ), nado en Aksum (Tigray) o 28 de agosto do 1599 e finado en Emfraz (Begemder) no 1692, foi un filósofo etíope do século XVII. O seu tratado *Hatata* ("Investigación", 1667), composto arredor do ano 1630, precede ideas dos *Discours de la méthode* ("Discurso sobre o método", 1637) de René Descartes. Foi contemporáneo da santa etíope Walatta Petros.

## Traxectoria 
[dereita|miniatura|250x250px|[Igrexa do século XVII en Axum]]
Yacob naceu nunha familia de granxeiros preto da cidade de Aksum, no norte de Etiopía, antiga capital do desaparecido reino de Aksum. O seu nome significa "a semente de Xacob" en lingua ge'ez. Aínda que o seu pai era pobre, pagou pola educación do filósofo en escolas tradicionais, onde Yacob entrou en contacto cos Salmos de David e coa doutrina da Igrexa Ortodoxa Etíope. 

Yacob foi denunciado perante o emperador Susenyos, que se convertera ao catolicismo romano e ordenara aos seus súbditos facer o mesmo. Tras rexeitar a fe católica, foi obrigado a exiliarse.

Tras o pasamento do emperador, herdou o trono o seu fillo Fasilides, un devoto seguidor da ortodoxia etíope. O novo monarca expulsou os xesuítas e suprimiu o catolicismo no seu territorio no ano 1633. Yacob abandonou entón a súa cova e trasladouse a Emfraz, onde atopou a un mecenas, o podente mercador Habta Egziabher. Yacob negouse a vivir coma un monxe, e casou cunha dama da familia de Egziabher. Nas súas palabras, "as leis cristiás que propoñen a superioridade da vida monástica sobre o matrimonio son falsas e non poden provir de Deus". No capítulo sexto do *Hatata*, afirma: "Todos os homes son iguais na presenza de Deus, e todos son intelixentes por ser as súas criaturas; El non creou a algúns para a vida, e outros para a morte, algúns para a misericordia, e outros para o xuízo. A nosa razón amosa que esta clase de discriminación non pode existir".

## Notas 
## Véxase tamén 
### Ligazóns externas 
* '''' (Internet Archive)
Per Olov Enquist

**Per Olov Enquist** ou **P. O. Enquist**, nado o 23 de setembro do 1934 e finado o 25 de abril do 2020, foi un novelista, dramaturgo e xornalista sueco.

## Traxectoria 
Enquist naceu e medrou en Hjoggböler, unha vila do actual municipio de Skellefteå, no condado de Västerbotten. Durante a súa mocidade, destacou como atleta no salto de altura.

Enquist faleceu de cancro o 25 de abril do ano 2020, tras unha longa enfermidade. Con esta obra, foi recoñecido internacionalmente. 

A súa primeira obra de teatro, *Tribadernas natt* ("A noite das tribos", 1975), versa sobre o escritor August Strindberg e o seu divorcio de Siri von Essen, a causa da amante de aquel, Marie David. Enqist tamén escribiu guións cinematográficos para películas como *Pelle Erövraren* (1987), *Il Capitano: A Swedish Requiem* (1993), ou *Hamsun* (1996).

## Recoñecementos 
* Premio Literario do Consello Nórdico (1968).
* Premio Dobloug (1988).
* Premio Selma Lagerlöf (1997).
* Premio Flaiano (2002).
* Premio Nelly Sachs (2003).
* Premio August (2003, 2008).
* Premio Austríaco de Literatura Europea (2009).
* Premio Nórdico da Academia Sueca (2010).

## Bibliografía 
### Guións 
* *Chez Nous* (1976)
* *Strindberg. Ett liv* (1985). Baseado na súa biografía do mesmo título.

### Literatura infantil 
**De tre grottornas berg* (2003)
**Den tredje grottans hemlighet* (2010)

### Narrativa 
* *Kristallögat* (1961)

* *Färdvägen* (1963)

* *Magnetisörens femte vinter* (1964)
* *Bröderna Casey* (1964)
* *Hess* (1966)
* *Legionärerna: En roman om baltutlämningen* (1968)
* *Sekonden* (1971)
* *Katedralen i München* (1972)
* *Berättelser från de inställda upprorens tid* (1974)
* *Musikanternas uttåg* (1978)
* *Doktor Mabuses nya testamente* (1982)
* *Nedstörtad ängel* (1985)
* *Två reportage om idrott* (1986)
* *Protagoras sats* (1987)
* *Kapten Nemos bibliotek* (1991)
* *Livläkarens besök* (1999)
* *Lewis resa* (2001)
* *Boken om Blanche och Marie* (2004)
* *Liknelseboken* (2013)

### Non ficción 
* *Sextiotalskritik* (1966)
* *Strindberg. Ett liv* (1984)
* *Kartritarna* (1992)
* *Ett annat liv* ("Unha vida diferente", 2008). A súa autobiografía.

### Teatro 
* *Tribadernas natt* (1975)
* *Mannen på trottoaren* (1979)
* *Till Fedra* (1980)
* *Från regnormarnas liv* (1981)
* *En triptyk* (1981). Contén os seus dramas *Tribadernas natt*, *Till Fedra* e *Från regnormarnas liv.*
* *I lodjurets timma* (1988)
* *Bildmakarna* (1998)

## Notas 
## Véxase tamén 
### Ligazóns externas 
* Per Olov Enquist (Den Store Danske)
Álvaro Romero

**Álvaro Romero Morillo**, nado en Sevilla o 17 de maio de 1996, é un futbolista español que xoga como extremo no Tenerife, da Segunda División.

## Traxectoria 
Formouse nas canteiras do Nervión e do CD Diocesano, debutando co primeiro equipo do primeiro deles na tempada 2013/14. Na 2015/16 xogou co CD Azuaga na Tercera División, sendo o máximo goleador do equipo con 20 goles. A continuación fichou polo Arenas de Getxo, co que xogou un ano na Segunda División B. 

Nos seguintes anos xogou no Real Murcia, que o cedeu ao Jumilla, no Badajoz e no Extremadura B. O 30 de setembro de 2018 debutou co primeiro equipo do Extremadura na Segunda División, substituíndo a Chuli na segunda metade dun partido ante o Elche. Na tempada 2019/20 militou no Unionistas de Salamanca, co que disputou 26 partidos en liga e tres na Copa do Rei, competición esta última na que lle marcou un gol ao Real Madrid.

Na tempada 2020/21 xogou cedido no Algeciras, club que o adquiriu en propiedade para a seguinte campaña. En xuño de 2023 asinou un contrato de tres anos co Tenerife, da Segunda División.

## Notas
San Martín de la Vega

**San Martín de la Vega** é un concello da Comarca de Las Vegas, no sur da Comunidade Autónoma de Madrid.

## Xeografía 
Está situado no val do Río Jarama. Máis do 80 % do concello está incluído no Parque Regional del Sureste.

Dista do centro de Madrid 35 quilómetros por estrada.

## Patrimonio 
miniatura|esquerda|Igrexa da Natividade de Nosa Señora.
A Igrexa de la Natividad de Nuestra Señora é Ben de Interese Cultural.

## Economía 
miniatura|esquerda|Entrada do Parque Warner Madrid.
En San Martín está situados o Instituto Tecnológico La Marañosa do Ministerio de Defensa e o parque de atraccións Warner Madrid.

## Notas 
## Véxase tamén 
### Outros artigos 
* Río Jarama
* Parque regional del Sureste
A Barreira, Vilaño, A Laracha

**A Barreira** é un lugar da parroquia de Vilaño no concello coruñés da Laracha, na comarca de Bergantiños. Segundo o Instituto Galego de Estatística, tiña 106 habitantes no ano 2022 (51 homes e 55 mulleres).

## Lugares e parroquias
### Lugares de Vilaño
### Parroquias da Laracha
## Notas
Os Incríveis (banda)

**Os Incríveis** é unha banda brasileira da tendencia do rock, surf music e twist con letras en portugués formada orixinalmente por tres paulistanos Domingos Orlando (Mingo), Waldemar Mozena (Risonho) e Demerval Teixeira Rodrigues (Neno) e o vigués Antônio Rosas Sanches (Manito)

Fundada en 1962 co nome inicial dos **The Clevers**, e cunha fase de 10 meses en 1964 rebautizados en castelán como **Los Increibles** cando foron contratados por Francisco Teixeira para actuar na Televisión Arxentina, para o cal prepararon letras en español. Ao remate dos 10 meses voltan ao Brasil como Os Incríveis e participan da estrea do programa Jovem Guarda da TV Record con Roberto Carlos, Erasmo Carlos e Wanderléa. En 1966, asinan un contrato coa TV Excelsior para comandar, nas tardes de domingo, o programa Os Incríveis. En 1967, móvense para a TV Tupi co seu programa propio, e Os Incríveis tórnase líder de audiencia nacional, chegando a rodar un filme ao final dese ano - Os Incríveis Neste Mundo Louco - dirixido por Brancato Júnior. 

## Traxectoria 
Na súa volta da Arxentina o grupo competía xa en popularidade con outras bandas de twist, como os The Fevers e Renato e Seus Blue Caps, bandas que tamén aparecían no popular programa televisivo do Jovem Guarda nos sesenta.

Tras oito discos de estudo na discográfica RCA, entre 1967 e 1979, Domingos Orlando (Mingo) pivotou as composicións da banda a un estilo máis próximo ao pop de baile italiano dos setenta.

Ao final dos setenta a banda xa foi capaz de mesturar o rock progresivo e a psicodelia (con influencias citadas como Ronnie Von) o Forró (en cancións como *Sem Vergonheira*) o Samba-Rock (*Vendedor de Bananas*) e até a Bossa Nova (*Estrada do Sol*). Até mesmo cancións puramente instrumentais con guitarra e o son do habilidoso saxofonista vigués Manito.  

A partir dos oitenta a banda muda de integrantes case por completo mais séguense celebrando reunións e concertos homenaxe coas cancións orixinais durante, 2003, 2005 ou 2010, cun disco novo en 2018. A banda non se disolveu ata o día de hoxe.

## Discografía 
### Álbums de estudo 
#### Como The Clevers 
* 1963 - *Encontro com The Clevers (Twist)* (Continental)
* 1964 - *Os Incriveis* (Continental)
* 1964 - *Os Incriveis Vol. 2* (Continental)
* 1965 - *Dançando com The Clevers - Os Incríveis Vol. 3* (Continental)

#### Como Os Incríveis 
* 1965 - *Los Increíbles* (CBS Argentina)
* 1966 - *Os Incríveis* (Continental)
* 1967 - *Para os Jovens Que Amam os Beatles, Rolling Stones e... Os Incríveis* (RCA)
* 1968 - *Os Incríveis Internacionais* (RCA)
* 1969 - *Os Incríveis* (RCA)
* 1970 - *Os Incríveis* (RCA)
* 1971 - *1910* (RCA)
* 1973 - *Mingo, Nenê e Risonho* (RCA)
* 1975 - *Isso É a Felicidade* (RCA)
* 1979 - *Os Sucessos das Paradas* (RCA)
* 1981 - *Os Incríveis* (RCA)
* 2018 - *A Paz É Possível* (Discobertas)

### Álbums ao vivo 
* 2001 - *Ao Vivo* (Continental East West)
* 2015 - *Netinho Comemora 50 Anos de Os Incríveis (Ao Vivo)* (Eldorado)

### Banda Sonora 
* 1967 - *Os Incriveis Neste Mundo Louco* (Continental)

## Notas
## Véxase tamén 
### Ligazóns externas 
* Paz e amor
Pablo Hernández Luis

**Pablo Israel Hernández Luis**, nado en Santa Cruz de Tenerife o 18 de decembro de 2000, é un futbolista español que xoga como centrocampista no Tenerife, da Segunda División.

## Traxectoria 
Comezou a xogar ao fútbol no Candelaria e no Juventud Laguna, antes de ingresar na canteira do Tenerife. Tras tres anos no filial, na tempada 2023/24 foi subido ao primeiro equipo, co que debutou na Segunda División na oitava xornada, nunha derrota por 3-0 ante o Eibar, substituíndo nos minutos finais ao francés Yann Bodiger.

## Notas 
## Véxase tamén 
### Ligazóns externas 
* Datos do xogador en LaPreferente.com .
Santa Mariña, San Vicenzo de Curtis, Vilasantar

**Santa Mariña** é un lugar da parroquia de San Vicenzo de Curtis, no concello coruñés de Vilasantar, na comarca de Betanzos. Segundo o Instituto Galego de Estadística, está actualmente deshabitado.

## Lugares e parroquias 
### Lugares de San Vicenzo de Curtis 
### Parroquias de Vilasantar 
## Notas
Luis Mario Milla Alvendiz

**Luis Mario Milla Alvéndiz**, nado en La Rinconada o 31 de decembro de 1982, é un árbitro de fútbol español, que milita na Segunda División. Pertence ao Comité Andaluz de Árbitros*.*

## Traxectoria 
Comezou no mundo da arbitraxe en 1998, pola influencia do seu cuñado, o tamén árbitro Abraham Ballano. Foi subindo polas diferentes categorías do fútbol andaluz e na tempada 2012/13 debutou na Segunda División B. Despois de cinco anos na categoría de bronce, en 2017 conseguiu o ascenso a Segunda. Dende entón acumula máis de 130 partidos na segunda categoría do fútbol español, entre eles dous da promoción de ascenso.

## Notas 
## Véxase tamén 
### Ligazóns externas 
* Datos do árbitro en BDFutbol .
Somerville

O topónimo **Somerville** pode facer referencia a:

;Australia
* **Somerville**, localidade do estado de Victoria;
* **Somerville**, un suburio de Kalgoorlie en Australia Occidental.

;Estados Unidos
* **Somerville**, poboación no estado estadounidense de Alabama;
* **Somerville**, poboación de Indiana;
* **Somerville**, poboación no estado estadounidense de Maine;
* **Somerville**, cidade no estado estadounidense de Massachusetts;
* **Somerville**, *borough* no estado estadounidense de Nova Jersey;
* **Somerville**, vila no estado estadounidense de Ohio;
* **Somerville**, vila no estado estadounidense de Tennessee; 
* **Somerville**, cidade no estado estadounidense de Texas;

;Nova Zelandia
* **Somerville**, un suburbio de Manukau City, en Nova Zelandia

## Outros artigos 
* **Somerville**, cráter da Lúa;
* **Somerville College**, un dos *college* da universidade de Oxford, así nomeado pola científica escocesa Mary Somerville (1780-1872);

* **Somerville College Boat Club**, club de remo do Somerville College; 

* **Somerville Theatre**, cine e sala de concertos en Massachusetts;
Álvaro Ramón

**Álvaro Ramón Álvarez**, nado en Ponferrada o 6 de abril de 2000, é un futbolista español, que xoga como lateral esquerdo na Ponferradina, da Primeira División RFEF.

## Traxectoria 
Comezou a xogar ao fútbol no Cuatrovientos de Ponferrada, no que militou ata o segundo ano de infantil, cando ingresou na canteira da Ponferradina. En 2017 pasou ao equipo xuvenil do Celta de Vigo, da División de Honra, no que xogou durante dous anos. onde xogou durante un ano, antes de fichar polo Mérida. No equipo estremeño fíxose coa titularidade e participou do ascenso do equipo á Primeira División RFEF, na que debutou na seguinte tempada, sendo un dos fixos nas aliñacións titulares. 

No verán de 2023 deixou Mérida e fichou polo Arenteiro, que viña de ascender á mesma categoría. Titular indiscutible no equipo galego, disputou un total de 36 encontros, saíndo dende o inicio en todos agás dous, e anotou dous goles. En xuño de 2024 regresou á súa cidade e á Ponferradina, club en cuxa canteira se formara.

## Notas 
## Véxase tamén 
### Ligazóns externas 
*Datos do xogador en LaPreferente.com .
Pedro Eugenio Muñoz Piedra

**Pedro Eugenio Muñoz Piedra**, nado en Xaén o 13 de decembro de 1983, é un árbitro de fútbol español, que milita na Primeira División RFEF.

## Traxectoria 
Debutou na Segunda División B na tempada 2013/14 e militou durante 8 tempadas consecutivas na categoría, arbitrando 99 partidos. En 2021 pasou á nova Primeira División RFEF e ese mesmo ano dirixiu a final de Campións entre o Racing de Santander e o Andorra.

## Notas 
## Véxase tamén 
### Ligazóns externas 
* Datos do árbitro en BDFutbol .
O ollo da agulla

***O ollo da agulla*** (en ) é un filme británico de 1981 dirixido por Richard Marquand e protagonizado por Donald Sutherland e Kate Nelligan. O guión escribiuno Stanley Mann e baséase na novela homónima de 1978 escrita por Ken Follett. O filme trata dun espía alemán nazi no Reino Unido durante a segunda guerra mundial que descobre información vital sobre o desembarco de Normandía e tenta regresar a Alemaña mentres está varado cunha familia na illa (ficticia) das Tormentas, fronte ás costas de Escocia.

Estreouse en galego o 31 de outubro de 1990 na TVG.

## Personaxes 
* Donald Sutherland como Henry Faber
* Kate Nelligan como Lucy Rose
* Ian Bannen como Inspector Godliman
* Christopher Cazenove como David Rose
* Stephen MacKenna como Tenente
* Philip Martin Brown como Billy Parkin
* George Belbin como pai de Lucy
* Faith Brook como nai de Lucy
* Barbara Graley como nai de David
* Arthur Lovegrove como Peterson 
* Barbara Ewing como Mrs. Garden 
* Patrick Connor como Inspector Harris
* David Hayman como Canter 
* Alex McCrindle como Tom
* John Bennett como Kleinmann
* Sam Kydd como Lock Keeper 
* John Paul como Home Guard Captain
* Bill Nighy como Líder de escuadrón Blenkinsop
* Jonathan e Nicholas Haley (xemelgos) como Jo (fillo de David e Lucy)
* Allan Surtees como Coronel Terry
* Rik Mayall como mariñeiro no tren
* Rupert Frazer como Muller

## Notas
Tito Quincio Flaminino (cónsul 123 a. C.)

**Tito Quincio Flaminino** (en latín, T. Quinctius T. f. T. n. Flamininus) foi un político e militar da República Romana. Era da familia dos Flaminino, unha póla da gens Quíncia, e era fillo de Tito Quincio Flaminino.

## Traxectoria 
### Carreira política 
Foi cónsul no ano 123 a.&nbsp;C. xunto con Quinto Cecilio Metelo Baleárico. Cicerón, que o vira e oíra durante a súa mocidade, dixo que Quincio era analfabeto, pero falaba un latín de grande elegancia. 

No seu consulado fundouse a colonia de Cartago aínda que Tito Livio e Plutarco sitúan a restauración desa cidade no ano seguinte, é dicir, no segundo tribunado de Caio Graco.

## Notas 
## Véxase tamén 
### Bibliografía 
* 
* 

### Outros artigos 
* Lista de cónsules romanos na República
Érase unha vez un asasinato

***Érase unha vez un asasinato*** (en ; *Akazukin, tabi no tochū de shitai to deau*) é un filme xaponés de 2023 de fantasía, comedia e crime dirixido por Yûichi Fukuda. Está protagonizado por Kanna Hashimoto e Yuko Araki nos papeis de Carapuchiña Vermella e Cincenta respectivamente. A historia mestura elementos destes contos infantís, xa que a Carapuchiña Vermella (Kanna) usa as súas habilidades investigadoras para tentar resolver o misterio detrás dun asasinato.

Estreouse en Netflix o 19 de setembro de 2023, onde conta con versión subtitulada en galego.

## Personaxes 
* Kanna Hashimoto como Carapuchiña Vermella
* Yuko Araki como Cincenta
* Takanori Iwata como Príncipe Gilbert
* Natsuna Watanabe como Anne
* Yumi Wakatsuki como Margot
* Miki Maya como Isabella
* Midoriko Kimura como Barbara a bruxa
* Mirei Kiritani como Tekla a bruxa
* Tsuyoshi Muro como Paul a rata
* Masaki Kaji como Hans
* Jiro Sato como rei Bovell
* Mizuki Yamamoto como Karen/Remi
* Tomoharu Hasegawa como Lord Chamberlain
* Atsuhiro Inukai como garda

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Municipio de Iecava

O **municipio de Iecava** (en letón, *Iecavas novads*) foi un municipio de Letonia, pertencente á rexión histórica de Zemgale, situado no centro no país, a un 45 quilómetros ao sur de Riga.

No  1 de xullo de 2021, baixo lexislatura de reordenación territorial aprobada pola Saeima foi fusionado dentro do Municipio de Bauska, pasando a obter o rango de parroquia de Iecava, co mesmo territorio pero agora dentro de Bauska. 

A súa capital é a cidade de Iecava. As súas vilas máis destacadas son : Audrupi, Dimzukalns, Dzelzāmurs, Dzimtmisa, Iecava, Rosme, Vanči, Zālīte, Ziemeļi e Zorģi.

## Poboación e territorio 
A superficie da parroquia de Iecava é de 312,1 km² e antes da reordenación, como municipio propio, en 2009, tiña unha poboación de 9845 habitantes . 

No territorio da actual parroquia de Iecava, pódese atopar o Pazo Brant ou Zālīte, o pazo Dzimtmisa (en alemán:Gut Mißhof), o Pazo Granteles, o Pazo Grünwalde, o pazo Lielpidriķu, o pazo Lieliecava e o pazo Podu.

## Notas 
## Véxase tamén 
### Outros artigos 
*Organización territorial de Letonia
*Rexións de Letonia

### Ligazóns externas 
* Relación: Información do Concello  .
Lengüeira

A **lengüeira**, ***Serapias lingua***, é unha planta herbácea perenne da familia Orchidaceae.
miniatura|320x320px|Detalle da flor.
miniatura|240x240px|Flor.

## Descrición 
O xénero *Serapias* caracterízase por ter as flores erectas de cor púrpura ou violáceas e o labelo central con forma de lingua. *Serapias lingua* ten o labelo central bastante ancho e longo, máis curto e menos reflexo que en *Serapias parviflora*, e non ten a base en forma de corazón como en *Serapias cordigera*. Florece dende abril até xuño.

## Hábitat 
Vive en solos silíceos, en pradarías húmidas, matogueira alta, en oliveirais, e bosques claros que deixen pasar suficiente luz.

Chega a desenvolverse en alturas de até 1000 m s. n. m.

## Taxonomía 
*Serapias lingua* foi descrita por Carl von Linné e publicada en *Species Plantarum* 949. 1753.

; Etimoloxía

***Serapias***: nome xenérico de orixe grega que se aplicou antigamente a unha orquídea non identificada con certeza, quizais *Orchis morio*. Provén dun deus exipcio chamado Serapis en cuxos templos os devotos dedicábanse aos praceres da carne. O nome que Linné asignou a este xénero quizais se debe a que a algunhas orquídeas atribúenselle efectos afrodisíacos.

***lingua***: epíteto latino que significa "con forma de lingua".

; 
:

* *Serapias lingua subsp. duriaei* (Rchb. ex Batt.) Soó
* *Serapias lingua subsp. lingua*

; Sinonimia
:

* *Orchis lingua* (L.) Scop. 1772
* *Helleborine lingua* (L.) Pers. 1807
* *Serapiastrum lingua* (L.) A.A.Eaton 1908

; *subsp. duriaei* (Rchb. ex Batt.) Soó

* *Serapias elsae* P.Delforge
* *Serapias gracilis* Kreutz
* *Serapias gregaria* Godfery
* *Serapias mauretanica* Schltr.
* *Serapias stenopetala* Maire & T.Stephenson
* *Serapias stricta* Welw. ex Woods
* *Serapias strictiflora* Welw. ex Veiga
* *Serapias strictiflora var. distenta* Presser
* *Serapias strictiflora subsp. gregaria* (Godfery) Kreutz

; *subsp. lingua*

* *Helleborine leucoglottis* Steud.
* *Helleborine oxyglottis* (Willd.) Pers.
* *Lonchitis oxyglottis* (Willd.) Bubani
* *Serapias brevibracteata* St.-Lag.
* *Serapias columnae* (Rchb.f.) H.Fleischm.
* *Serapias excavata* Schltr.
* *Serapias glabra* Lapeyr.
* *Serapias laxiflora var. columnae* Rchb.f.
* *Serapias oxyglottis* Willd.
* *Serapias oxyglottis var. pallescens* Mutel
* *Serapias strictiflora var. elsae* (P.Delforge) C.Venhuis & P.Venhuis

## Notas 
## Véxase tamén 
### Outros artigos
* Características das orchidáceas

### Ligazóns externas 
* Orchidaceae en L. Watson and M.J. Dallwitz (1992 onwards). The Families of Flowering Plants: Descriptions, Illustrations, Identification, Information Retrieval.
* Catalogue of Life
* Angiosperm Phylogeny Website
* GRIN Taxonomía Vegetal
* USDA
* ITIS
Espiral de outono

A **espiral de outono**, ***Spiranthes spiralis***, é unha especie de orquídea terrestre da subclase Liliidae da familia Orchidaceae do xénero *Spiranthes*. Caracterízanse por ter a inflorescencia en espiral e florecer a finais de setembro.

## Etimología 
***Spiranthes***: Deriva do grego "spir"= enrolarse e de "anthes"= flores.

***spiralis***: en espiral.

## Hábitat 
A área de distribución destas orquídeas atópase principalmente na zona do Mediterráneo norte europeo. 

## Descrición 
Orquídeas de flores brancas pequenas case tubulares. Distribúense en espiral ao longo dunha espiga simple. Polinización entomógama. Período de floración de agosto a setembro.
miniatura|*Spiranthes* spiralis, roseta de follas.

## Sinonimia 
## Notas
## Véxase tamén
### Bibliografía 
* Leroy-Terquem, Gerald e Jean Parisot. *Orchids: Care and Cultivation.* Londres: Cassel Publishers Ltd., 1991.
* Schoser, Gustav. *Orchid Growing Basics.* Nova York: Sterling Publishing Co., Inc., 1993.
* White, Judy. *Taylor’s Guide to Orchids.* Frances Tenenbaum, Series Editor. Nova York: Houghton-Mifflin, 1996.
* *The Illustrated Encyclopedia of Orchids*, Alec Pridgeon. Publicado por Timber Press.
* *The Manual Of Cultivated Orchid Species*, Bechtel, Cribb e Launert, Publicado por The MIT Press.
Crista de galo miúda

A **crista de galo miúda**, ***Serapias parviflora***,é unha planta herbácea perenne da familia Orchidaceae.
miniatura|318x318px|Vista da planta.

## Descrición 
Talvez se trate dunha das especies de orquídeas máis frecuentes pero que menos chaman a atención. Ten unha espiga con poucas flores dirixidas cara arriba. Estas flores caracterízanse porque o labelo é pequeno e normalmente adoita estar pegado ao ovario, coma se estivese dirixido cara atrás. Ten formas de transición con *Serapias lingua*, especie coa que convive e probablemente se hibrida, esta última ten o labelo moito máis longo e dirixido cara abaixo. Florece na primavera, abril-maio.

## Hábitat 
Vive en solos silíceos, en areais, matogueira alta, e bosques claros que deixen pasar suficiente luz.

## Taxonomía 
*Serapias parviflora* foi descrita por Filippo Parlatore e publicada en *Giornale de Scienze, Letteratura ed Arti per la Sicilia* 59: 66. 1837.

; Etimoloxía

***Serapias***: nome xenérico de orixe grega que se aplicou antigamente a unha orquídea non identificada con certeza, quizais *Orchis morio*. Provén dun deus exipcio chamado Serapis en cuxos templos os devotos dedicábanse aos praceres da carne. O nome que Linné asignou a este xénero quizais se debe a que a algunhas orquídeas atribúenselle efectos afrodisíacos.

***parviflora***: epíteto latino que significa "con flores pequenas".

; Sinonimia
:

* *Serapias laxiflora* var. *parviflora* (Parl.) Rchb.f. (1850)
* *Serapiastrum parviflorum* (Parl.) A.A. Eaton (1908)
* *Serapias laxiflora* Rchb.f. (1850)
* *Serapias columnae* Aurnier (1851)
* *Serapias occultata* J. Gay ex Willk. (1861)
* *Serapias elongata* Tod. (1876)
* *Serapias parviflora* f. *lutescens* Renz (1930)
* *Serapias parviflora* ssp. *occultata* (J. Gay) Maire & Weiller (1959)
* *Serapias parviflora* var. *lutescens* (Renz) Kalop. (1981)
* *Serapias mascaensis* H. Kretzschmar, G. Kretzschmar & Kreutz (1993)
* *Serapias parviflora* ssp. *mascaensis* (H. Kretzschmar, G. Kretzschmar & Kreutz) Kreutz (2004

## Notas 

## Véxase tamén 
### Outros artigos
* Características das orchidáceas

## Ligazóns externas 
* Orchidaceae  in L. Watson and M.J. Dallwitz (1992 onwards). The Families of Flowering Plants: Descriptions, Illustrations, Identification, Information Retrieval. 
* Catalogue of Life
* Angiosperm Phylogeny Website
* GRIN Taxonomy of Plants
* USDA
* ITIS
Leu-encefalina

A **Leu-encefalina** ou **leu-encefalina** é un péptido opiáceo endóxeno neurotransmisor coa secuencia de aminoácidos Tyr-Gly-Gly-Phe-Leu, que se atopa de forma natural nos cerebros de moitos animais, incluíndo os humanos. É unha das dúas formas de encefalina existentes; a outra é a Met-encefalina. A Leu-encefalina ten accións agonistas tanto no receptor opiáceo μ coma no receptor opiáceo δ, cunha preferencia significativamente maior polo último. Non ten efecto sobre o receptor opiáceo κ.

## Notas 
## Véxase tamén 
### Outros artigos 
* Encefalina
* Met-encefalina
Encefalina

Unha **encefalina** é un pentapéptido que intervén na regulación da nocicepción (sensación de dor) no corpo. As encefalinas denomínanse ligandos endóxenos, xa que son derivados formados internamente no corpo e únense aos receptores de opiáceos corporais. Atopáronse dúas formas de encefalina, descubertas en 1975, unha que contén leucina ("Leu") e outra que contén metionina ("Met"). Ambas as dúas son produtos do xene da proencefalina.
* A Met-encefalina é Tyr-Gly-Gly-Phe-**Met**. 
* A Leu-encefalina é Tyr-Gly-Gly-Phe-**Leu**.

## Péptidos opiáceos endóxenos 
Hai tres familias ben caracterizadas de péptidos opiáceos producidos polo corpo: encefalinas, β-endorfina e dinorfinas. A secuencia do péptido Met-encefalina está codificada no xene da encefalina, mentres que a secuencia da Leu-encefalina está codificada tanto polo xene da encefalina coma polo xene da dinorfina. O xene da proopiomelanocortina (POMC) tamén contén a secuencia da Met-encefalina no N-terminal da beta-endorfina, pero o péptido endorfina non é procesado para lugar a encefalina.

## Efectos sobre o estrés 
A encefalina é tamén considerada un neuropéptido, o cal no corpo humano actúa como unha importante molécula de sinalización no cerebro. As encefalinas atópanse en alta concentración no cerebro e nas células da medula adrenal. En resposta á dor a norepinefrina (ou noradrenalina), unha hormona que é activada na resposta de loita ou fuxida, libérase xunto con endorfinas. Un estudo de 2017 indica que este polipéptido pode ser ligado ao funcionamento do cerebro durante a resposta ao estrés, especialmente no hipocampo e no córtex prefrontal. Esta investigación suxeriu que, como parte da resposta ao estrés, varios análogos da Met-encefalina incrementan a súa actividade no hipocampo, mentres que os análogos da Leu-encefalina e as somatostatinas son regulados á baixa durante o estrés. Os estresantes poden afectar aos neuropéptidos cuxa acción está localizada nunha rexión específica do cerebro.

## Receptor de encefalina 
Os receptores da encefalina son os receptores opiáceos delta e receptores opiáceos mu. Os receptores opiáceos son un grupo de receptores acoplados á proteína G que teñen tamén outros opiáceos como ligandos. Os outros opiáceos endóxenos son as dinorfinas (que se unen a receptores kappa), endorfinas (a receptores mu), endomorfinas e nociceptina/orfanina FQ. Os receptores opiáceos son ~40 % idénticos aos receptores da somatostatina (SSTRs).

## Notas 
## Véxase tamén 
### Outros artigos 
* Endorfina
* Encefalinase
* Péptido opiáceo

### Ligazóns externas 
* 
*